b'\n_START_ARTICLE_\nHardcore punk\n_START_SECTION_\nSlovenska HC scena\n_START_PARAGRAPH_\nPo koncu prvega punk vala v za\xc4\x8detku osemdesetih let, se je tovrstna subkultura razvila v dve smeri;_NEWLINE_nekoliko mehkej\xc5\xa1i novi val, ter agresivnej\xc5\xa1i, smelej\xc5\xa1i hardcore punk. Tako leta 1983 v Ljubljani nastane tako imenovani\xc2\xa0\xc2\xbbhardcore kolektiv\xc2\xab, okoli katerega se razvije ve\xc4\x8dina aktivnosti (bendi, fanzini, stripi, koncerti,...). Prve skupine so bile: U.B.R. (Uporniki brez razloga), Stres D.A. (Stres Dr\xc5\xbeavnega Aparata), Odpadki civilizacije, K.P.J. (Komunalno Podjetje Jugoslavija) , Depresija in \xc5\xbeenska zasedba To\xc5\xbeibabe. Kolektiv je najdejavnej\xc5\xa1i v obdobju med letoma 1983 in 1986, poleg glasbene dejavnosti za\xc4\x8dne \xc5\xa1e izhajati fanzin_NEWLINE_Vrnitev odpisanih, vrh pa dose\xc5\xbee na festivalu \xc2\xbbNovi Rock 1985\xc2\xab, kjer se hard core kolektiv predstavi kot celota z bendi To\xc5\xbeibabe, III. kategorija, ter 2227 in G.U.Z. (Grdi,Umazani,Zli), ki nastaneta iz razpadlega U.B.R.._NEWLINE_Skupina se je kasneje razdelila in pa razbila, od nje se je razvila zasedba \xc2\xbbstripcore\xc2\xab\xc2\xa0z zasedbo 2227 (aktivno \xc5\xa1e v 21. stoletje), stripovskim fanzinom\xc2\xa0\xc2\xbbStripburger\xc2\xab\xc2\xa0(obstaja \xc5\xa1e danes), kasneje, \xc5\xbee sredi devetdesetih pa z ustanovitvijo kluba \xc2\xbbChannel ZERO\xc2\xab\xc2\xa0na Metelkovi, ki prav tako \xc5\xa1e deluje._NEWLINE_S.O.R. (Sistem Organizirane Represije) iz Idrije, so prav tako predstavniki te zvrsti iz \xc4\x8dasa druge polovice osemdesetih, za katerega je zna\xc4\x8dilen izjemno oster, \xc2\xbbnabija\xc5\xa1ki\xc2\xab\xc2\xa0ritem kitare z  politi\xc4\x8dno, kulturno in sociolo\xc5\xa1ko provokativnimi besedili._NEWLINE_Hard-Core Ljubljana, velika studijska plo\xc5\xa1\xc4\x8da in VHS video kompilacija Iskanje izgubljenega \xc4\x8dasa, izdani l.1985 pri zalo\xc5\xbeba FV, \xc5\xa1kuc-forum sta verjetno edini ohranjeni zapis iz tistega \xc4\x8dasa._NEWLINE_Danes je slovenska hardcore scena \xc5\xa1e kako \xcb\x9d\xc5\xbeiva\xcb\x9d, kar dokazujejo tudi \xc5\xa1tevilne skupine tega \xc5\xbeanra. Najbolj znani bandi so: Final Approach, Kreshesh Nepitash, Golliwog, No Limits, Aktivna Propaganda...'